VG-lista-Aishath gifter seg
- Dette er bedre enn både julaften og bursdag. Det er den beste dagen i livet mitt, forteller Afeef til VG. Samtidig som Marion Ravn og Andreas Ygre Wiig gifter seg i Vestfold, feirer Afeef og Cassizzi sitt bryllup på den idylliske Ekeberg-restauranten i Oslo. Med utsikt over hele hovedstaden samler venner og familie for å feire giftermål lørdag ettermiddag. Etter det VG erfarer stiller Afeef i en brudekjole fra den kjente designeren Vera Wang. Aishath Afeef har blant annet vært programlederfor «Popsalongen» og sexopplysningsprogrammet «Juntafil» på P3. Hennes kommende ektemann jobber som advokat. De to har blant annet bodd sammen ett år i New York, mens Cassizzi jobbet og Afeef studerte. I sommer skal Afeef lede VG-listeshowet på Rådhusplassen sammen med Kåre Magnus Berg, en TV-sending som NRK nå også leverer til sine kolleger i Sverige og Finland.
Lørdag gifter Aishath Afeef seg med kjæresten Peter Cassizzi.